1992R0094 — ET — 01.05.2004 — 013.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:







(*) Käesolevat akti ei ole eesti keeles avaldatud.









▼B

KOMISJONI MÄÄRUS (EMÜ) nr 94/92,

14. jaanuar 1992,

üksikasjalike rakenduseeskirjade kohta, mis käsitlevad määruses (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) sätestatud importimise korda kolmandatest riikidest







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 24. juuni 1991. a määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, ( 1 ) eriti selle artiklit 11 ja artikli 16 lõiget 3, ning arvestades, et: ning arvestades, et: määruse (EMÜ) nr 2092/91 artikli 11 lõikes 1 nähakse ette, et alates 23. juulist 1992 võib kolmandatest riikidest imporditud tooteid turustada ainult juhul, kui need on pärit koostamisel olevasse loetelusse kuuluvast kolmandast riigist; artikli 11 lõikes 2 määratakse kindlaks tingimused, mis kolmandal riigil tuleb kõnealusesse loetelusse kuulumiseks täita; eespool nimetatud loetelu tuleb koostada; peale selle tuleb sätestada kord kolmanda riigi taotluse läbivaatamise kohta seoses riigi kandmisega kõnealusesse loetelusse; käesolevas määruses ettenähtud meetmed on kooskõlas määruse (EMÜ) nr 2092/91 artiklis 14 märgitud komitee arvamusega, ON VASTU VÕTNUD KÄESOLEVA MÄÄRUSE:







Artikkel 1

Määruse (EMÜ) nr 2092/91 artikli 11 lõike 1 punktis a nimetatud kolmandate riikide loetelu esitatakse käesoleva määruse lisas.

Kõnealuses loetelus antakse kogu kolmandatele riikidele vajalik info eeskirjadega reguleeritavate toodete identifitseerimise kohta ning eelkõige:

— kolmanda riigi ametiasutus või asutus või asutused, kes vastutab või vastutavad toodete ühendusse importimisel vajalike kontrollsertifikaatide väljastamise eest,

— kolmanda riigi kontrolliv ametiasutus või kontrollivad ametiasutused ja/või kõnealuse kolmanda riigi poolt kontrollima volitatud eraõiguslikud kontrolliasutused.

Peale selle võivad vajaduse korral loetelusse kuuluda:

— kontrollisüsteemile alluvad ettevalmistavad üksused ja eksportijad,

— eeskirjadega reguleeritavad tooted.

Artikkel 2

1. Komisjon kaalub kolmanda riigi kandmist lisas esitatud loetelusse pärast seda, kui ta on kolmanda riigi esindajalt saanud taotluse riigi loetelusse lisamise kohta.

2. Kuue kuu jooksul alates loetelusse lisamise taotluse saamisest täiendatakse taotlust tehnilise toimikuga, mis on koostatud ühenduse ühes ametlikus keeles ning sisaldab kogu infot, mis komisjon vajab tagamaks, et määruse (EMÜ) nr 2092/91 artikli 11 lõikes 2 ettenähtud tingimusi täidetakse toodete puhul, mida kavatsetakse ühendusse eksportida. Eelkõige sisaldab see järgmist üksikasjalikku infot:

a) kõnealuses artiklis 11 ettenähtud eeskirjade alusel ühendusse eksportida kavatsetavate põllumajandustoodete ja toiduainete liigid ning võimaluse korral hinnang nende koguse kohta;

b) kolmandas riigis kehtivad tootmiseeskirjad, eelkõige: — määruse (EMÜ) nr 2092/91 I lisas sätestatud põhireeglid, — põllumajandusliku tootmise käigus kasutada lubatud tooted, nimelt taimekaitsevahendid, detergendid, väetised või mullaomaduste parandajad, — töödeldud toodetes kasutada lubatud mittepõllumajanduslikku päritolu koostisosad ning töötlemise ajal lubatud menetlused ja ained;

c) kontrollisüsteemi reeglid ja kõnealuse süsteemi rakendamist kolmandas riigis käsitlevad eeskirjad: — kolmandas riigis kontrollimise eest vastutava ühe või mitme ametiasutuse ja/või eraõiguslike kontrolliasutuste nimi või nimed, — põllumajandustootjate ja ettevalmistavate üksuste kontrollimise üksikasjalikud eeskirjad ja sanktsioonid, mida võidakse rakendada eeskirjade rikkumise puhul, — ametiasutuse või asutuse või asutuste nimi (nimed) ja aadress (aadressid), kes vastutab (vastutavad) kolmandas riigis toodete ühendusse importimisega seotud kontrollsertifikaatide väljastamise eest, — info, mis on vajalik järelevalve korraldamiseks tootmist ja kontrollisüsteemi, sealhulgas sertifikaatide väljastamist reguleerivate eeskirjade täitmise üle. Kõnealuse järelevalve eest vastutava ametiasutuse nimi ja andmed, — töötlemisüksuste ja ühendusse eksportijate loetelu; tootjate arv ja külvipiirkond;

d) käesoleva artikli punktides b ja c nimetatud tootmis- ja kontrollieeskirjade tõhusat rakendamist kohapeal kontrollinud sõltumatute ekspertide koostatud ettekanded, kui need on olemas.

3. Loetelusse kandmise taotluste läbivaatamisel võib komisjon nõuda igasugust lisainfot, kaasa arvatud komisjoni poolt sõltumatuks tunnistatud ekspertide poolt kohapeal tehtud kontrollimiste kohta koostatud ettekannete esitamine, mis on vajalik kolmandas riigis tootmist ja kontrollimist reguleerivate eeskirjade ja määruses (EMÜ) nr 2092/91 sätestatud eeskirjade võrdväärsuse kindlakstegemiseks. Sellele lisaks võib komisjon vajadusel määrata eksperdid kontrollimise korraldamiseks kohapeal.

4. Kolmanda riigi kandmise lisas olevasse loetelusse võib siduda asjaomases kolmandas riigis tootmis- ja kontrollieeskirjade tõhusa rakendamise kohapealsete kontrollimiste kohta koostatud ettekannete korrapärase esitamise tingimusega sõltumatute ekspertide poolt. Sellele lisaks võib komisjon vajadusel määrata eksperdid kontrollimise korraldamiseks kohapeal.

5. Kui pärast kolmanda riigi kandmist lisas olevasse loetelusse tehakse muudatusi kolmandas riigis kehtivates meetmetes või nende rakendamises, siis peab asjaomane kolmas riik sellest komisjonile teatama. Kõnealuse info alusel võib määruse (EMÜ) nr 2092/91 artiklis 14 ettenähtud korras teha otsuse kolmanda riigi loetelusse kandmise üksikasjade muutmise kohta või kõnealuse riigi loetelust väljajätmise kohta; samalaadse otsuse võib teha ka juhul, kui kolmas riik ei ole esitanud käesoleva lõike alusel nõutavat infot.

6. Kui komisjon saab pärast kolmanda riigi kandmist lisas olevasse loetelusse mis tahes infot, mille alusel tekib kahtlus kirjeldatud meetmete tegeliku võtmise kohta, võib komisjon asjaomaselt kolmandalt riigilt nõuda mis tahes vajalikku infot, kaasa arvatud sõltumatute ekspertide poolt koostatud ettekannete esitamine kohapeal korraldatud kontrollimiste kohta või määrata eksperdid kontrollimise korraldamiseks kohapeal. Kõnealuse info ja/või ettekannete alusel võib määruse (EMÜ) nr 2092/91 artiklis 14 ettenähtud korras teha otsuse kõnealuse kolmanda riigi loetelust väljajätmise kohta; samalaadse otsuse võib teha ka juhul, kui kolmas riik ei ole esitanud nõutavat infot komisjoni taotluses määratud lõplikuks tähtajaks või ei ole nõustunud loetelusse kandmise tingimuste täitmise kontrollimisega kohapeal.

Artikkel 3

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

▼M2









LISA

KOLMANDATE RIIKIDE LOETELU JA ASJAKOHASED TÄPSUSTUSED

▼M6

ARGENTINA

1. Tootekategooriad: a) töötlemata taimekasvatussaadused ning loomad ja töötlemata loomsed saadused määruse (EMÜ) nr 2092/91 artikli 1 lõike 1 punkti a tähenduses, välja arvatud: — loomad ja loomsed saadused, mis on varustatud või mida kavatsetakse varustada üleminekuviitega; b) inimtarbimiseks mõeldud töödeldud taimekasvatussaadused ja loomsed saadused määruse (EMÜ) nr 2092/91 artikli 1 lõike 1 punkti b tähenduses, välja arvatud: — loomsed saadused, mis on varustatud või mida kavatsetakse varustada üleminekuviitega.

2. Päritolu: punkti 1a tooted ja punkti 1b toodete mahepõllundusliku päritoluga koostisosad, mis on kasvatatud Argentinas.

▼M7

3. Kontrolliasutused: Instituto Argentino para la Certificación y Promoción de Productos Agropecuarios Orgánicos SRL (Argencert), Organización Internacional Agropecuaria (OIA), Letis SA ►M13 , Food Safety SA ◄ .

▼M6

4. Sertifikaate väljaandvad asutused: vt punkt 3.

▼M11

5. Nimekirjas oleku tähtaeg:30.6.2008.

▼M2

AUSTRAALIA

1. Tooteliigid: a) töötlemata taimekasvatussaadused määruse (EMÜ) nr 2092/91 artikli 1 lõike 1 punkti a tähenduses; b) toiduained, mis koosnevad põhiliselt ühest või mitmest taimsest koostisosast määruse (EMÜ) nr 2092/91 artikli 1 lõike 1 punkti b tähenduses.

2. Päritolu: liigi 1a tooted ja liigi 1b toodete mahepõllunduslikult kasvatatud koostisosad on kasvatatud Austraalias.

▼M3

3. Kontrollasutus: Australian Quarantine and Inspection Service (AQIS) (Department of Agriculture, Fisheries and Forestry), Bio-dynamic Research Institute (BDRI), ►M13 ————— ◄ ►M12 ————— ◄ Organic Herb Growers of Australia Inc. (OHGA), Organic Food Chain Pty Ltd (OFC), National Association of Sustainable Agriculture, Australia (NASAA) ►M13 , Australian Certified Organic Inc. ◄ .

4. Sertifikaate väljastavad asutused: vt punkti 3.

▼M11

5. Nimekirjas oleku tähtaeg:30.6.2008.

▼M12

COSTA RICA

1. Tootekategooriad: a) töötlemata taimekasvatussaadused määruse (EMÜ) nr 2092/91 artikli 1 lõike 1 punkti a tähenduses; b) inimtoiduks mõeldud töödeldud taimekasvatussaadused määruse (EMÜ) nr 2092/91 artikli 1 lõike 1 punkti b tähenduses.

2. Päritolu: Kategooria 1a tooted ja kategooria 1b toodete mahepõllunduslikud koostisosad, mis on kasvatatud Costa Ricas.

3. Kontrollorganid: Eco-LOGICA ja BCS Oko-Garantie.

4. Sertifikaate väljastav organ: Ministerio de Agricultura y Ganadería.

5. Nimekirjas oleku kestus:30.6.2006.

▼M14 —————

▼M2

IISRAEL

1. Tooteliigid: a) töötlemata taimekasvatussaadused määruse (EMÜ) nr 2092/91 artikli 1 lõike 1 punkti a tähenduses; b) toiduained, mis koosnevad põhiliselt ühest või mitmest taimsest koostisosast määruse (EMÜ) nr 2092/91 artikli 1 lõike 1 punkti b tähenduses.

2. Päritolu: punkti 1a tooted ja punkti 1b toodete mahepõllundusliku päritoluga koostisosad, mis on kasvatatud Iisraelis või imporditud Iisraeli: — kas Euroopa Liidust, — või kolmandast riigist korra alusel, mis on tunnistatud võrdväärseks vastavalt määruse (EMÜ) nr 2092/91 artikli 11 lõike 1 sätetele.

▼M4

3. Kontrollasutus: Plant Protection and Inspection Services (PPIS) (Ministry of Agricylture and Rural Development).

▼M3

4. Sertifikaate väljastav ametiasutus: vt punkti 3.

▼M11

5. Nimekirjas oleku tähtaeg:30.6.2008.

▼M6

ŠVEITS

1. Tootekategooriad: a) töötlemata taimekasvatussaadused ja loomad ning töötlemata loomsed saadused määruse (EMÜ) nr 2092/91 artikli 1 lõike 1 punkti a tähenduses, välja arvatud: — selle määruse artikli 5 lõikes 5 nimetatud üleminekuperioodi tooted, — mesindussaadused; b) inimtarbimiseks mõeldud töödeldud taimekasvatussaadused ja loomsed saadused määruse (EMÜ) nr 2092/91 artikli 1 lõike 1 punkti b tähenduses, välja arvatud: — selle määruse artikli 5 lõikes 5 nimetatud tooted, mis sisaldavad üleminekuperioodil toodetud põllumajandusliku päritoluga koostisosa, — mahepõllumajandusliku päritoluga koostisosade hulgas Šveitsi mesindussaadusi sisaldavad tooted.

2. Päritolu: punkti 1a tooted ja punkti 1b toodete mahepõllundusliku päritoluga koostisosad, mis on kasvatatud Šveitsis või imporditud Šveitsi: — kas Euroopa Liidust, — või kolmandast riigist korra alusel, mis on tunnistatud võrdväärseks vastavalt määruse (EMÜ) nr 2092/91 artikli 11 lõike 1 sätetele, — või kolmandast riigist, mille puhul mõni Euroopa Liidu liikmesriik on vastavalt määruse (EMÜ) nr 2092/91 artikli 11 lõike 6 sätetele tunnustanud, et seda toodet on selles riigis toodetud ja kontrollitud samas korras kui EL liikmesriigis, ▼M13 — or from a third country whose production rules and inspection system have been recognised by Switzerland as being equivalent to those established under Swiss legislation. ▼M6

3. Kontrolliasutus: Institut für Marktökologie (IMO), bio.inspecta AG ja Schweizerische Vereinigung für Qualitäts- und Management-Systeme (SQS).

4. Sertifikaate väljaandvad asutused: vt punkt 3.

▼M11

5. Nimekirjas oleku tähtaeg:30.6.2008.

▼M10

UUS-MEREMAA

1. Tootekategooriad: a) töötlemata taimekasvatussaadused, elusloomad ja töötlemata loomakasvatussaadused määruse (EMÜ) nr 2092/91 artikli 1 lõike 1 punkti a tähenduses, välja arvatud: — elusloomad ja loomakasvatussaadused, mis on varustatud või mida kavatsetakse varustada mahepõllumajandustootmisele ülemineku viidetega, — akvakultuurisaadused; b) toiduks mõeldud töödeldud taimekasvatussaadused ja loomsed saadused määruse (EMÜ) nr 2092/91 artikli 1 lõike 1 punkti b tähenduses, välja arvatud: — loomakasvatussaadused, mis on varustatud või mida kavatsetakse varustada mahepõllumajandustootmisele ülemineku viidetega, — akvakultuurisaadusi sisaldavad tooted.

2. Päritolu: 1a kategooria tooted ja 1b kategooria toodete mahepõllumajandusliku päritoluga koostisosad, mis on Uus-Meremaal toodetud või Uus-Meremaale imporditud: — kas Euroopa Liidust — või kolmandast riigist korra alusel, mis on tunnistatud samaväärseks määruse (EMÜ) nr 2092/91 artikli 11 lõike 1 sätetele — või kolmandast riigist, kelle tootmiseeskirjad ja kontrollisüsteem on kooskõlas MAFi kehtestatud sätetega selle riigi pädeva asutuse poolt esitatud kinnituste ja teabe alusel tunnistatud samaväärseks MAFi mahepõllumajandusliku päritoluga toiduainete ametliku kinnitamise programmiga, tingimusel et imporditakse ainult neid Uus-Meremaal valmistatud mahepõllumajandusliku päritoluga koostisosi, mida kavatsetakse 1b kategooria tootesse lisada kuni 5 %.

3. Kontrollasutus: BIO-GRO Uus-Meremaa, Certenz.

4. ►M13 Certificate issuing body: Ministry of Agriculture and Forestry (MAF) — New Zealand Food Safety Authority (NZFSA). ◄

5. Loetelus oleku tähtaeg:30. juuni 2006.